Ulykken skete på Asdalvej, da kvinden kom kørende mod syd ved Bjergby. Hun har forklaret, at hun blev blændet af den lavtstående sol, og derfor nåede hun ikke at se den 67-årige mand, der kom cyklende. Den 67-årige cyklist røg op på bilens motorhjelm og derefter ind i ruden. Manden blev alvorligt kvæstet og døde senere af kvæstelserne. Den 35-årige kvinde blev ifølge Nordjyske Medier idømt 20 dagbøder á 350 kroner samt en betinget frakendelse af førerretten, og efter samråd med forsvareren valgte hun at modtage dommen.

Opsummering:
En 35-årig kvinde fra Hjørring-området er fredag formiddag blevet dømt skyldig i uagtsomt manddrab, efter hun den 27. december sidste år kørte en 67-årig cyklist ned. Manden døde kort efter pga. kvæstelser.